62023CO0488_INF
Διάταξη του Δικαστηρίου (ένατο τμήμα) της 12ης Ιανουαρίου 2024 –[Naniowski] (
i
)
(Υπόθεση C‑488/23)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου– Απάντηση που μπορεί να συναχθεί σαφώς από τη νομολογία – Καταχρηστικές ρήτρες των συμβάσεων που συνάπτονται με καταναλωτές – Οδηγία 93/13/EOK – Άρθρο 6, παράγραφος 1, και άρθρο 7, παράγραφος 1 – Σύμβαση ενυπόθηκου δανείου συνδεόμενου με ξένο νόμισμα – Αποτελέσματα της ακύρωσης της σύμβασης αυτής στο σύνολό της – Δικαστική αναπροσαρμογή της παροχής που αντιστοιχεί στο διατεθέν κεφάλαιο»
Προστασία των καταναλωτών – Καταχρηστικές ρήτρες των συμβάσεων που συνάπτονται με καταναλωτές – Οδηγία 93/13 – Διαπίστωση του καταχρηστικού χαρακτήρα ρήτρας – Περιεχόμενο – Σύμβαση ενυπόθηκου δανείου – Σύμβαση η οποία δεν μπορεί να συνεχίσει να υφίσταται μετά την απαλοιφή των καταχρηστικών ρητρών – Ακύρωση της σύμβασης – Εθνική νομολογία η οποία επιτρέπει στο πιστωτικό ίδρυμα να ζητήσει από τον καταναλωτή αποζημίωση επιπλέον της επιστροφής του κεφαλαίου που χορηγήθηκε προς εκτέλεση της σύμβασης, καθώς και της καταβολής των νόμιμων τόκων υπερημερίας – Δεν επιτρέπεται
(Οδηγία 93/13 του Συμβουλίου, άρθρα 6 § 1 και 7 § 1)
(βλ. σκέψεις 23-25 και διατακτ.)
Διατακτικό
Το άρθρο 6, παράγραφος 1, και το άρθρο 7, παράγραφος 1, της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές,
έχουν την έννοια ότι:
στο πλαίσιο της ακύρωσης στο σύνολό της σύμβασης ενυπόθηκου δανείου που έχει συνάψει πιστωτικό ίδρυμα με καταναλωτή για τον λόγο ότι η σύμβαση αυτή περιέχει καταχρηστικές ρήτρες χωρίς τις οποίες δεν μπορεί να υφίσταται, αποκλείουν νομολογιακή ερμηνεία του δικαίου κράτους μέλους, σύμφωνα με την οποία το πιστωτικό ίδρυμα δικαιούται να ζητήσει από τον καταναλωτή, εκτός από την επιστροφή των ποσών που αντιστοιχούν στο κεφάλαιο που καταβλήθηκε για την εκτέλεση της σύμβασης αυτής και τους νόμιμους τόκους υπερημερίας από την ημερομηνία της έγγραφης όχλησης, αποζημίωση που συνίσταται σε δικαστική αναπροσαρμογή της παροχής που αντιστοιχεί στο κεφάλαιο αυτό, σε περίπτωση ουσιώδους μεταβολής της αγοραστικής δύναμης του σχετικού νομίσματος μετά την καταβολή του κεφαλαίου αυτού στον καταναλωτή.
(
i
)	Η ονομασία που έχει δοθεί στην παρούσα υπόθεση είναι πλασματική. Δεν αντιστοιχεί στο πραγματικό όνομα κανενός διαδίκου.